lumacad na at umalis itong principeng mariquit, lagay ay cahapis hapis damit pa ay punit punit. nang dumating nga siya sa palacio', nagtuloy na, sa harap nang haring ama at lumuhod capagdaca. ang hari', di macagalao sa catre niyang hihigan, at di naquiquilalang tunay ang anac na minamahal. ay sa uala ring magbadya na magsabi sa caniya, ang ibong na sa jaula ay nangusap capagdaca. namayagpag at naghusay nag linis na nang catauan, balahibo', pinalitao anaquin ay guintong tunay. at nagcanta nang ganito aba haring don fernando, quilalanin mo ngang totoo ang naninicluhod sa iyo. iyan ang bunso mong anac si don juan ang pamagat, na nagdalita nang hirap sa utos mo ay tumupad. yaong anac mong dalaua na inutusang nauna, anoma', ualang nacuha at sila', naguing bato pa. nang ito ay masabi na tumaha', nagbago muna, balahibong icalaua na mariquit sa nauna. saca muling nagpahayag aba haring sacdal dilag, paquingan di man dapat yaong cay don juang hirap.